cyanic-selkie/wikianc huggingface dataset:
ఆస్కార్ షిండ్లర్
నివాళి
కొన్నేళ్ళ తర్వాత జర్మనీ వచ్చి చిన్నా చితకా వ్యాపారాలెన్నో చేశాడు.. కానీ ఏదీ కలిసి రాలేదు. ఒకప్పుడు లక్షాధికారిగా విలాసజీవితం గడిపిన షిండ్లర్ చివరి రోజుల్లో దారిద్య్రంలో బతుకు వెళ్ళదీశాడు. అతని దగ్గర ప్రాణాలు నిలుపుకున్న యూదులంతా అనేక దేశాల్లో స్థిరపడ్డారు. ఇజ్రాయెల్ ఉన్నవారు ఏటా అతడి పుట్టిన రోజు నాటికి తమ దేశానికి పిలిచి సత్కరించి పంపేవాళ్ళు. ఆయన చనిపోయాక జెరూసలెం పురవీధుల్లో ఘనంగా ఊరేగించి ఆ గడ్డపైనే సమాధి చేసి తమ కృతజ్ఞతా భావాన్ని చాటుకున్నారు. ఇజ్రాయెల్ ప్రభుత్వం షిండ్లర్ ను రైటియస్ అమాంగ్ ది నేషన్స్ పురస్కారంతో గౌరవించింది.
షిండ్లర్‌ చనిపోయాక ఆయన సూట్‌కేస్‌లో లభ్యమైన యూదుల జాబితా (షిండ్లర్స్‌ లిస్ట్‌) ను ఇజ్రాయెల్‌లోని ఒక మ్యూజియంలో భద్రపరిచారు. అప్పట్లో స్టెర్న్‌ సాయంతో దాదాపు పది జాబితాలను రూపొందించాడు షిండ్లర్‌. వాటిలో నాలుగు మాత్రమే లభ్యమవుతున్నాయి. ఇజ్రాయెల్‌, అమెరికా, ఆస్ట్రేలియా మ్యూజియాలలో మూడు ప్రతులు ఉండగా ఒక్కటి మాత్రం స్టెర్న్‌ వద్ద ఉండిపోయింది. యాభైఐదేళ్లపాటు అది స్టెర్న్‌, అతని వారసుల దగ్గరే ఉంది. అనంతరం వారు ఆ లిస్ట్‌ను న్యూయార్క్‌కు చెందిన ఒక వ్యాపారికి అమ్మేశారు.
ఇప్పటికీ ఇజ్రాయెల్ లో పుట్టే పిల్లల్లో ఎక్కువమంది పేరు మగ పిల్లాడైతే షిండ్లర్, ఆడపిల్లయితే ఎమిలీ. ఇలా వారు ఆ దంపతుల పట్ల అభిమానాన్ని చాటుకుంటున్నారు.
ఆధారాలు
వర్గం:జర్మనీ వ్యక్తులు వర్గం:1908 జననాలు వర్గం:1974 మరణాలు
తుంగభద్ర నది పుష్కరం
తుంగభద్ర పుష్కరం విశిష్టత
దేశంలో పుష్కరాలు నిర్వహించే 12 నదులలో తుంగభద్రనదికి ఒక ప్రత్యేకత ఉంది. ఇతర పుష్కర నదుల వలె కాకుండా ఈ నది సరాసరి సముద్రంలో సంగమించదు. అంతేకాకుండా ఈ నది పుట్టుక కూడా ఇదే పేరుతో లేదు. కర్ణాటక రాష్ట్రంలో తుంగ, భద్ర అనే రెండు నదుల కలయిక వలన ఏర్పడిన ఈ నది కర్ణాటక, ఆంధ్రప్రదేశ్‌లలో ప్రవహించి సంగమేశ్వరం వద్ద కృష్ణానదిలో కలుస్తుంది. మకరరాశిలో గురుడు ప్రవేశించినప్పుడు తుంగభద్ర నది పుష్కరాలు నిర్వహిస్తారు. తుంగభద్ర రెండు జిల్లాలలోనే ప్రవహిస్తున్ననూ అనంతపురం, వైఎస్ఆర్ జిల్లా వాసులు కూడా ఈ నీటిని వినియోగిస్తున్నారు. చెన్నై వరకు వెళ్ళే తెలుగుగంగలో కూడా తుంగభద్ర ఉంది. చరిత్రలో ప్రముఖ రాజ్యమైన విజయనగర సామ్రాజ్యము తుంగభద్ర తీరానే వెలిశింది.
ఆంధ్రప్రదేశ్‌లో తుంగభద్ర పుష్కరాలు
తుంగభద్ర నది ఆంధ్రప్రదేశ్‌లో రెండే జిల్లాల గుండా ప్రవహిస్తుంది కాబట్టి తుంగభద్ర పుష్కరాలు కేవలం ఈ రెండు జిల్లాలలో తుంగభద్ర తీరాన ఏర్పాటు చేశారు. కర్నూలు జిల్లాలో 17 ఘాట్లను, మహబూబ్ నగర్ జిల్లాలో 5 ఘాట్లను ప్రభుత్వం ఏర్పాటుచేసి పుష్కర సమయంలో వచ్చే భక్తులు, యాత్రికులకు సౌకర్యాలను కల్పించింది.
మహబూబ్ నగర్ జిల్లాలో తుంగభద్ర పుష్కరాలు
మహబూబ్ నగర్ జిల్లాలో 5 తుంగభద్ర పుష్కర ఘాట్లను ఏర్పాటు చేశారు. అన్నింటిలో ప్రముఖమైనది ఆలంపూర్. ఇది కాకుండా వడ్డేపల్లి మండలం రాజోలి, మానోపాడు మండలం పుల్లూరు, అయిజా మండలం వేణిసోంపూర్, పుల్లికల్ లలో ఘాట్లను ఏర్పాటుచేశారు. పుష్కరాల కోసం రాష్ట్ర ప్రభుత్వం రూ. 4.5 కోట్లను కేటాయించింది. తొలి రోజు (డిసెంబర్ 10, 2008) ఆంధ్రప్రదేశ్ దేవాదాయశాఖమంత్రి రత్నాకర్ రావు, టీటీడి బోర్డు చైర్మెన్ ఆదికేశవులు నాయుడు పాల్గొన్నారు. రెండో రోజున ముఖ్యమంత్రి వై.ఎస్.రాజశేఖర్ రెడ్డి ఆలంపూర్ పుష్కర ఘాట్ వద్ద తుంగభద్రమ్మ విగ్రహాన్ని ఆవిష్కరించాడు. మూడవ రోజు నుంచి జిల్లాలో భక్తుల రద్ది పెరిగింది. నాలుగు, ఐదవ రోజులలో సెలవు దినాలు ఉండుటచే ఊహించని రీతిలో రద్దీఏర్పడింది. రోజులు గడిచే కొలది రద్దీ పెరిగి 11వ రోజున భక్తుల సంఖ్య 2లక్షలకు పెరిగింది. చివరి రోజు రెండున్నర లక్షల ప్రజలు పుష్కర స్నానాలు చేశారు. మహబూబ్ నగర్ జిల్లాలో 5 స్నానఘాట్లను ఏర్పాటు చేయగా దాదాపు సగభాగం కంటే ఎక్కువ రద్దీ ఒక్క ఆలంపూర్ లోనే ఏర్పడింది. పురాతనమైన దేవాలయాలు ఉండుట, 5వ శక్తిపీఠం కావడం, నదిలో నీళ్ళు సమృద్ధిగా ఉండుటచే దూరప్రాంతాల భక్తులు ఇక్కడికే వచ్చారు. వేణిసోంపూర్‌ అయిజా నుండి ఎమ్మిగనూరు వెళ్ళు మార్గంలో ఉండుటచే మంత్రాలయం వెళ్ళు భక్తులు అధిక సంఖ్యలో సందర్శించారు. వేణుగోపాలస్వామి దేవాలయం ఉండుట ఇక్కడి అదనపు ఆకర్షణ. జిల్లాలోని అన్ని ఆర్టీసీ డీపోలు ప్రధాన పట్టణాలనుండి పుష్కర స్థానాల వరకు ప్రత్యేక బస్సులను నడిపించారు. 2020వ సంవత్సరంలో నవంబరు 20 నుంచి డిసెంబరు 1 వరకు తుంగభద్ర పుష్కరాలు జరగనున్నాయి. ఈ సారి కొవిడ్-19 కారణంగా ప్రభుత్వాలు అధికారికంగా ఎలాంటి ఏర్పాట్లు చేయడం లేదు. కానీ, గతంలో ఏర్పాటు చేసిన పుష్కరఘాట్ల వద్ద భక్తులు కొవిడ్ నిబంధనలు పాటిస్తూ పుణ్యస్నానాలను ఆచరించవచ్చని ఆయా రాష్ట్రాల ప్రభుత్వాలు ప్రకటించాయి.
కర్నూలు జిల్లాలో తుంగభద్ర పుష్కరాలు
కర్నూలు జిల్లాలో తుంగభద్ర పుష్కరాలకై 17 ఘాట్‌లను ఏర్పాటుచేశారు. తుంగభద్ర పుష్కరాల సందర్భంగా కర్నూలు జిల్లాలో లక్షలాది యాత్రికులు వచ్చారు. జిల్లా కేంద్రంలోనే 5 పుష్కర స్నానఘాట్లను ఏర్పాటు చేయగా తుంగభద్ర పంప్‌హౌస్, సంకల్‌బాగ్‌లలో 5లక్షల వరకు భక్తులు పవిత్ర స్నానాలు చేశారు. విశ్వహిందూ పరిషత్తు ప్రముఖుడు ప్రవీణ్ తొగాడియా కూడా కర్నూలులో సంకల్‌బాగ్ వద్ద స్నానమాచరించాడు. జిల్లాలోని ప్రముఖ పట్టణాల నుండి పుష్కర ఘాట్‌ల వరకు ప్రత్యేక బస్సులను ఏర్పాటు చేశారు.
ప్రస్తుత భారత గవర్నర్ల జాబితా
thumb|300x300px|న్యూఢిల్లీలోని రాష్ట్రపతి భవన్‌లో '2019 గవర్నర్స్ కాన్ఫరెన్స్' సందర్భంగా పలువురు గవర్నర్‌లు, లెఫ్టినెంట్ గవర్నర్‌లు, అడ్మినిస్ట్రేటర్‌లు భారత రాష్ట్రపతి, ఉపరాష్ట్రపతి, ప్రధానమంత్రితో 2019 నవంబరులో తీయించుకున్న చిత్రం.
భారత రాజ్యాంగంలోని ఆర్టికల్ 154 ప్రకారం, భారత రాష్ట్రపతి పదవిలో ఉన్నవారు దేశంలోగల 28 రాష్ట్రాలకు గవర్నర్లను నియమిస్తారు. ఆ రాష్ట్ర అవసరాలను బట్టి రాష్ట్రపతి ఆమోదంతో ఈ పదవీకాలం పెంచవచ్చు.
గవర్నరు ఆ రాష్ట్ర ప్రభుత్వానికి కార్యనిర్వాహక అధిపతి, రాజ్యాంగంలోని ఆర్టికల్ 154 ద్వారా గవర్నరు తన పదోన్నతి ఉపయోగించగలరు. కానీ గవర్నరు ఆ రాష్ట్ర ముఖ్యమంత్రితో కూడిన మంత్రుల సూచనల మేరకు నిర్ణయాలు తీసుకోవలసి ఉంటుంది. గవర్నరుకు రాష్ట్రంలో మంత్రులను నియమించే అధికారం ఉంటుంది. భారత రాజ్యాంగం గవర్నర్‌కు తన స్వంత అభీష్టానుసారం పనిచేసే అధికారం ఇస్తుంది, అంటే మంత్రిత్వ శాఖను నియమించే లేదా తొలగించే సామర్థ్యం, రాష్ట్రపతి పాలనను సిఫార్సు చేయడం లేదా రాష్ట్రపతి ఆమోదం కోసం బిల్లులను రిజర్వ్ చేయడం లాంటి అధికారాలను ఇస్తుంది.
గండీడ్ మండలం
గండీడ్ మండలం, తెలంగాణ రాష్ట్రంలోని మహబూబ్‌నగర్ జిల్లాకు చెందిన మండలం.
ఇది సమీప పట్టణమైన మహబూబ్ నగర్ నుండి 30 కి. మీ. దూరంలో వికారాబాదు జిల్లా, తాండూరు రోడ్డు మార్గంలో ఉంది. ఈ ఊరి పేరు మొదట్లో గండివీడు అని పిలిచేవారు. కాల క్రమంలో గండీడుగా మారింది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో  ఉండేది. ప్రస్తుతం ఈ మండలం మహబూబ్ నగర్ రెవిన్యూ డివిజనులో భాగం. పునర్వ్యవస్థీకరణకు ముందు ఇది పరిగి రెవెన్యూ డివిజనులో ఉండేది.ఈ మండలం పునర్వ్యవస్థీకరణలో 28 రెవెన్యూ గ్రామాలతో మహబూబ్​నగర్​ జిల్లా, మహబూబ్​నగర్​ రెవెన్యూ డివిజను పరిధిలో చేరింది. .2021 ఏప్రిల్ 24న ఈ మండలం నుండి 10 గ్రామాలు కొత్తగా ఏర్పడిన మహమ్మదాబాద్ మండలంలో చేరినవి.అవిపోను ఈ మండలలో 18 రెవెన్యూ గ్రామాలు ఉన్నాయి.నిర్జన గ్రామాలు లేవు.మండల కేంద్రం గండీడ్
గణాంకాలు
thumb|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 227 చ.కి.మీ. కాగా, జనాభా 70,387. జనాభాలో పురుషులు 35,062 కాగా, స్త్రీల సంఖ్య 35,325. మండలంలో 13,985 గృహాలున్నాయి.
2011 భారత జనగణన గణాంకాల ప్రకారం మండల జనాభా - మొత్తం 70,387 - పురుషులు 35,062 - స్త్రీలు 35,325,అక్షరాస్యత మొత్తం 43.31% - పురుషులు 56.50% - స్త్రీలు 	30.34%
రంగారెడ్డి జిల్లా నుండి మహబూబ్​నగర్​ జిల్లాకు
2016 పునర్వ్యవస్థీకరణకు ముందు ఈ మండలం రంగారెడ్డి జిల్లా, పరిగి రెవెన్యూ డివిజనులో ఉండేది.పునర్వ్యవస్థీకరణలో 28 గ్రామాలతో మహబూబ్​నగర్​ జిల్లా, మహబూబ్​నగర్​ రెవెన్యూ డివిజను పరిధిలో చేరింది..2021 ఏప్రిల్ 24న ఈ మండలం నుండి 10 గ్రామాలు కొత్తగా ఏర్పడిన మహమ్మదాబాద్ మండలంలో చేరినవి.
సమీప మండలాలు
ఈ గ్రామానికి చుట్టుప్రక్కల కుల్కచెర్ల మండలం, కోస్గి మండలం, హాంవాడ, దోమ మండలాలున్నాయి.
కొత్తగా ఏర్పడిన మహమ్మదాబాద్ మండలానికి తరలించిన గ్రామాలు
గతంలో ఈమండలంలో ఉన్న 10 గ్రామాలుతో మహమ్మదాబాద్ మండలం కొత్తగా ఏర్పడినందున దిగువ గ్రామాలు తరలించబడ్డాయి.
మసాన్‌పల్లి (ఎం)
మసాన్‌పల్లి (ఎం), తెలంగాణ రాష్ట్రం, వికారాబాదు జిల్లా, బషీరాబాద్‌ మండలంలోని గ్రామం.
ఇది మండల కేంద్రమైన బషీరాబాద్‌ నుండి 5 కి. మీ. దూరం లోను, సమీప పట్టణమైన తాండూరు నుండి 18 కి. మీ. దూరంలోనూ ఉంది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 182 ఇళ్లతో, 848 జనాభాతో 310 హెక్టార్లలో విస్తరించి ఉంది. గ్రామంలో మగవారి సంఖ్య 429, ఆడవారి సంఖ్య 419. షెడ్యూల్డ్ కులాల సంఖ్య 65 కాగా షెడ్యూల్డ్ తెగల సంఖ్య 372. గ్రామం యొక్క జనగణన లొకేషన్ కోడ్ 574481 .పిన్ కోడ్: 501143.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల తాండూరులోను, ప్రాథమికోన్నత పాఠశాల నవాల్గాలోను, మాధ్యమిక పాఠశాల నవల్గాలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల తాండూరులోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వికారాబాద్లో ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మసాన్‌పల్లి (ఎం)లో భూ వినియోగం కింది విధంగా ఉంది:
నీటిపారుదల సౌకర్యాలు
మసాన్‌పల్లి (ఎం)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మసాన్‌పల్లి (ఎం)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
కంది, పెసర, జొన్న
వెలుపలి లంకెలు
వర్గం:బషీరాబాద్‌ మండలంలోని గ్రామాలు
బింబిసారా
బింబిసారా క్రీస్తు పూర్వం 5వ శతాబ్దానికి చెందిన మగధ రాజ్యాధిపతి అయిన బింబిసారుడు కథ నేపథ్యంలో నిర్మించిన సినిమా. ఎన్టీఆర్ ఆర్ట్స్ బ్యానర్‌పై హరికృష్ణ నిర్మించిన ఈ సినిమాకు శ్రీ వశిష్ఠ్ దర్శకత్వం వహించాడు. కళ్యాణ్ రామ్, కేథ‌రిన్ థ్రెసా, సంయుక్త మీనన్, వారినా హుసేన్ ప్రధాన పాత్రల్లో నటించిన ఈ సినిమా ఆగస్టు 5న విడుదలైంది.
బయటి లింకులు
వర్గం:2022 తెలుగు సినిమాలు
జైష్-ఎ-మహమ్మద్
కాశ్మీర్ లో ప్రస్తుతం చురుగ్గా ఉన్న ఒక జిహాదీ తీవ్రవాద బృందం పేరు జైష్-ఎ-మహమ్మద్/జైషే మహమ్మద్. జైష్ ఎ మహమ్మద్ అనే ఉర్దూ పదానికి అర్థం మహమ్మద్ (ప్రవక్త) సైన్యం అని. 2000వ సంవత్సరంలో కాశ్మీర్ పొరుగునే ఉన్న పాకిస్తాన్ భూభాగంలో మసూర్ అజహర్ అనే వ్యక్తి దీన్ని ఏర్పాటు చేశాడు. అప్పటి నుంచీ అక్కడి నించే తమ శిక్షణా కార్యక్రమాలు,ప్రణాళికలు రూపొందించుకుంటోంది.
లక్ష్యాలు:
కాశ్మీర్ రాష్ట్రాన్ని భారత్ నించి విడదీసి పాకిస్తాన్ లో కలపాలన్న లక్ష్యంతో ఇది పని చేస్తోంది. అందుకోసం కాశ్మీర్ రాష్ట్రంలో పలు తీవ్రవాద దాడులు చేసింది. కాశ్మీర్ రాష్ట్రంలో షరియా చట్టాలను అమలు చేయాలని కూడా దీని లక్ష్యం. మొదట కాశ్మీర్ ని ఆక్రమించి తర్వాత భారత్ లోని మిగిలిన భూభాగాలను కూడా తమ అధీనంలోకి తెచ్చుకోవాలనేది ఈ బృందం ఆశయం.
దాడులు:
ఈ బృందానికి ఆఫ్ఘనిస్తాన్ లోని తాలిబన్లు, అల్ ఖైదా తీవ్రవాద బృందాలతో సంబంధాలున్నాయి. 2019 ఫిబ్రవరి 14వ తేదీన జరిగిన పుల్వామా దాడులు తమ బృందం చేసినవేనని ఇది ప్రకటించింది. అదే కాకుండా గతంలో 2001లో జమ్మూ కాశ్మీర్ అసెంబ్లీ పైన జరిగిన ఉగ్రవాద దాడి, 2001 డిసెంబర్ లో భారత పార్లమెంటు మీద జరిగిన ఉగ్రవాద దాడి, 2016 లో పంజాబ్ లోని పఠాన్ కోట లో భారత వైమానిక స్థావరం మీద జరిగిన దాడి, ఉరీ ప్రాంతంలో జరిగిన దాడులు అన్నీ ఈ బృందం జరిపినవే. ప్రస్తుతం కాశ్మీర్ లోని అత్యంత హింసాత్మక తీవ్రవాద బృందం ఇదేనని B. Raman వంటి నిపుణులు పేర్కొంటున్నారు. జైష్ ఎ మహమ్మద్ ను పాకిస్తాన్, రష్యా, ఆస్ట్రేలియా, కెనడా, భారత్, యునైటెడ్ అరబ్ ఎమిరేట్స్, యుకె, అమెరికా దేశాలతో పాటు ఐక్యరాజ్యసమితి కూడా తీవ్రవాద బృందంగా గుర్తించింది.
నాయకులు: మసూద్ అజార్
ఎప్పటి నుంచి ఉనికిలో ఉంది: 2000
సిద్ధాంతం: ఇస్లామిక్ ఛాందసవాదం
ప్రధాన కార్యాలయం:బహవల్పూర్, పంజాబ్, పాకిస్తాన్
ఈ బృందం నాయకుడు మసూర్ అజహర్ గతంలో హర్కత్ - అల్-ముజాహిదీన్ అనే మరో ఉగ్రవాద బృందంలో సభ్యుడిగా ఉన్నాడు. అప్పట్లో జమ్మూ కాశ్మీర్ లో వేర్పాటు వాద కార్యక్రమాల్లో పాల్గొని అక్కడ జైల్లో కొంతకాలం ఉన్నాడు.
జల్ మిస్త్రీ
జల్ మిస్త్రీ, (1923-2000) హిందీ సినిమా ఛాయాగ్రాహకుడు. దర్శకుడు చేతన్ ఆనంద్ తో, నవకేతన్ ఫిల్మ్స్‌తో కలిసి ఆఖరీ ఖత్ (1966), హీర్ రాంజా (1970), కుద్రాట్ (1981) మొదలైన సినిమాలకు పనిచేశాడు. రాజ్ కపూర్ దర్శకత్వం వహించిన బర్సాత్ (1949), మన్మోహన్ దేశాయ్ దర్శకత్వం వహించిన నసీబ్ (1981) వంటి విజయవంతమైన సినిమాలకు కూడా పనిచేశాడు. రాజ్ ఖోస్లాతో కలిసి దేవ్ ఆనంద్ నటించిన బొంబాయి కా బాబు (1960) సినిమాను నిర్మించాడు.
సినిమారంగం
అన్నయ్య ఫాలి మిస్త్రీ (1917-1979) తో పాటు, మిస్త్రీ సోదరులు హిందీ సినిమారంగంలో తమకంటూ ఒక గుర్తింపు తెచ్చుకున్నారు. కమల్ అమ్రోహి రూపొందించిన క్లాసిక్ సినిమా పాకీజా (1972) ప్రధాన సినిమాటోగ్రాఫర్ జోసెఫ్ విర్స్చింగ్ అందుబాటులో లేని సమయంలో ఇతడు కొన్ని సన్నివేశాలను కూడా చిత్రీకరించాడు.
అవార్డులు
బహరోన్ కే సాప్నే (1968), హీర్ రాంజా (1971), జీల్ కే ఉస్ పార్ (1974), కుద్రాట్ (1982) మొదలైన సినిమాలకు ఉత్తమ సినిమాటోగ్రాఫర్‌గా నాలుగు ఫిలింఫేర్ అవార్డులు గెలుచుకున్నాడు.
బయటి లింకులు
వర్గం:1923 జననాలు వర్గం:2000 మరణాలు వర్గం:భారతీయ సినిమా ఛాయాగ్రాహకులు
అల్లూర్
అల్లూర్ తెలంగాణ రాష్ట్రం, పెద్దపల్లి జిల్లా, రామగుండం మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
జనాభా గణాంకాలు
2011 భారత జనాభా లెక్కల ప్రకారం ఈ గ్రామంలో 5146 జనాభా ఉంది. ఇందులో 2535 మంది పురుషులు, 2611 మంది స్త్రీలు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
రవాణా
రామగుండం రైల్వేస్టేషన్ ఇక్కడికి సమీపంలోని రైల్వే స్టేషన్. రామగుండం నుండి మల్యాలపల్లికు రోడ్డు కనెక్టివిటీ ఉంది.
కూలీ-బేగార్ ఉద్యమం
1921 లో యునైటెడ్ ప్రొవిన్సులలో బాగేశ్వర్ పట్టణంలోని కుమావున్ " కూలీ-బెగార్ ఉద్యమం " సాధారణ ప్రజలచే అహింసా ఉద్యమంగా ఆరంభం అయింది. ఈ ఉద్యమానికి నాయకత్వం వహించిన బద్రీ దత్ పాండే ఉద్యమం విజయం సాధించిన తరువాత 'కుమావున్ కేసరి' గా గౌరవించబడ్డాడు. ఈ ఉద్యమం లక్ష్యం కూలీ-బెగార్ విధానానన్ని ముగింపుకు తీసుకురావాలని బ్రిటీషు మీద ఒత్తిడి తెచ్చింది. మహాత్మా గాంధీ ఈ ఉద్యమాన్ని ప్రశంసిస్తూ, 'రక్తరహిత విప్లవం' అని పేరు పెట్టారు.
ఆరంభం, కారణాలు
కుమాన్ పర్వత ప్రాంతాలలో నివసించే ప్రజలు ప్రయాణించే బ్రిటీష్ అధికారుల సామాను ఉచితంగా రవాణా చేయాలని రూపొందించిన చట్టానికి వ్యతిరేకంగా ఈ ఉద్యమం ఆరంభం అయింది. వివిధ గ్రామాలలో 'గ్రామాధికారి'కి కూలీలను అందుబాటుకు తీసుకు వచ్చే బాధ్యత అప్పగించబడింది. ఈ పని కోసం అక్కడ ఒక సాధారణ రిజిస్టర్ ఉడేది. దీనిలో అన్ని గ్రామస్తుల పేర్లు వ్రాయబడ్డాయి. ప్రతి ఒక్కరూ ప్రత్యామ్నాయంగా ఈ పనిని చేయవలసి వచ్చింది.
గ్రామాధికారులు, భూస్వాములు, పత్వార్ల కూటమి కారణంగా ప్రజల మధ్య అసంతృప్తి అధికరించింది. ప్రజల మధ్య ఉన్న వివక్షత గ్రామాధికారి, పత్వారి వారి వ్యక్తిగత ఆసక్తుల తృప్తిపరచుకోవడానికి విధానాన్ని ప్రోత్సహించడం ప్రారంభించారు. కొన్నిసార్లు ప్రజలు చాలా అసహ్యకరమైన విషయాలను కూడా చేయాలని ఒత్తిడి చేశారు. బ్రిటీషువారి చెత్తను తీసివేయడం లేదా బట్టలు కడగడం వంటివి. స్థానికులు భౌతికంగా, మానసికంగా బ్రిటీషు వారి చేత దోపిడీ చేయబడ్డారు. చివరికి ప్రజలు దీనిని వ్యతిరేకించారు.
చరిత్ర
చంద్ పాలకులు పాలనా సమయంలో రాజ్యంలో గుర్రాలకు పన్ను విధించడం ప్రారంభించారు. ఇది 'కూలీ బేగార్' దోపిడీ తొలి రూపం. ఇది గూర్ఖాస్ పాలనలో విస్తృతమైన పరిపాలనా విధానంగా మారింది. ప్రారంభంలో బ్రిటీష్ వారు దాన్ని అణిచివేసినప్పటికీ క్రమక్రమంగా ఈ విధానాన్ని తిరిగి అమలు చేస్తూ దానిని మరింత బలీయం చేసారు. ఇంతకుముందు ఇది సాధారణ ప్రజానీకానికి ఉండేది కాదు. భూస్వాములు నుండి పన్ను వసూలు చేసే జీతగాళ్ళుకు ఉండేది. తరువాత ఈ ఆచారం నేరుగా పాలెగాళ్ళను ప్రభావితం చేసింది. కానీ వాస్తవానికి భూమిలేని రైతులు, కార్మికులు, నియమిత వేతనంగా అంగీకరించిన వేతనాన్ని అంగీకరించిన బలహీనవర్గాలు బానిసత్వంలో సంపన్న భూస్వాములు, గ్రామాధికారులు ప్రధానపాత్ర వహించారు. స్థానిక ప్రజల వ్యతిరేకత ఉన్నప్పటికీ ఈ ఆచారం కొంతకాలం కొనసాగింది
నేపథ్యం
1857 నాటి ఇండియన్ తిరుగుబాటు సమయంలో కుమావున్ ప్రాంతానికి ప్రవేశ ద్వారంగా ఉన్న హల్ద్వాను రోహిల్ఖండ్ తిరుగుబాటుదారులు స్వాధీనం చేసుకున్నారు. బ్రిటిష్ తిరుగుబాటును శైశవ్యంలో అణిచివేసేందుకు చేసిన ప్రయత్నంలో విజయం సాధించినప్పటికీ అణచివేత కారణంగా ఏర్పడిన ఉద్రిక్తత ఎప్పటికప్పుడు వివిధ రూపాలలో బహిర్ఘతమైంది. కుమావున్ అడవులలో జరుగుతున్న బ్రిటిషు దోపిడీకి అసంతృప్తి అధికరించింది.
1913 లో కుమావున్ డివిజన్ నివాసితులకు కూలీ బేగార్ నిర్బంధం చేయబడడం ప్రతిచోటా వ్యతిరేకించబడింది. ఉద్యమానికి బద్రి దాట్ పాండే అల్మోరా నాయకత్వంలో ఆనుసూయ ప్రసాద్ బహుగుణ, పండిట్ వంటి ఇతర నాయకులు ప్రధానపాత్ర వహించారు. గర్హ్వాల్, కాశీపూర్లలో గోవింద్ బాల్లాభ్ పంత్ ఉద్యమంలో చురుకైన పాత్ర పోషించారు. బద్రీ దత్ పాండే అల్మోరా అక్బర్ ద్వారా ఈ దురాక్రమణకు వ్యతిరేకంగా నిరసన వ్యక్తం చేశాడు. 1920 లో నాగపూరులో వార్షిక సమావేశం జరిగింది. పిటి గోవింద్ బల్లభ్ పంత్, బద్రీ దత్ పాండే, హర్ గోబింద్ పంత్, విక్టర్ మోహన్ జోషి, శ్యాం లాల్ షా మొదలైన పలు నాయకులు కూలీ బీహార్ ఉద్యమంలో మహాత్మా గాంధీ ఆశీర్వాదం తీసుకోవడానికి హాజరయ్యారు. వారు తిరిగి వచ్చినప్పుడు వారు ఈ చెడుకు వ్యతిరేకంగా ప్రజలలో అవగాహన పెంచడం ప్రారంభించారు.
ఉద్యమం
1921 జనవరి 14 న ఉత్తరాయని ఉత్సవం సందర్భంగా ఉద్యమం సరయు, గోమతి సమ్మేళనం (బాగద్) వద్ద ప్రారంభించబడింది. ఈ ఉద్యమాన్ని ప్రారంభించే ముందు జిల్లా మేజిస్ట్రేట్ ఒక నోటీసు జారీచేసింది. హర్గోబిండ్ పంత్, లాలా చిరంజిలాల్, బద్రీ దట్ పాండే ఈ నోటీసు ప్రభావం చూపలేదు. ఈ ఉద్యమంలో పాల్గొనటానికి, వివిధ గ్రామాల నుండి ప్రజలు ఉత్సవ మైదానానికి వచ్చి దానిని భారీ ప్రదర్శనగా మార్చారు. ప్రజలు ముందుగా బాగ్నాథ్ దేవాలయానికి ప్రార్ధనలు జరపటానికి వెళ్లారు, తరువాత సుమారు 40 వేల మంది సరయు భగద్కు వెళ్ళి జెండాతో కూడిన ఊరేగింపుతో "కూలి బేగర్" ను ముగించారు. తరువాత సరయూ మైదానం బద్రీ దట్ పాండే సమావేశంలో ప్రసంగిస్తూ, "పవిత్రమైన సరయు నీటిని తీసుకొని బాగ్నాథ్ దేవాలయాన్ని సాక్షిగా 'కూలీ యుతర్', 'కూలీ బీగర్', 'కూలీ బురిడాష్' ఇంకా ఏమైనా ఇక మేము భరించలేము " అని ప్రమాణం చేసారు. భారతీయ ప్రజలందరూ ఈ రికార్డును తీసుకున్నారు. తమతో పాటు 'రికార్డు రిజిస్టర్'ని తీసుకువచ్చిన గ్రామ పెద్దలు ఈ రిజిస్టర్లను భారత్ మాతా ప్రశంసిస్తూ నినాదాలు చేస్తూ నదీ సంగమంలో రికార్డులను విసిరి వేసారు.
గుంపులో ఉన్న అల్మోరా జిల్లా డిప్యూటీ కమీషనర్ ఉద్యమకారుల మీద కాల్పులు చేయాలని కోరుకుని పోలీసు బలగం లేనందున తిరిగి వెళ్లాడు.
ఉద్యమం తరువాత
ఈ ఉద్యమం విజయం తర్వాత ప్రజలు బద్రీ దత్ పాండేకి 'కుమావున్ కేసరి' అనే శీర్షిక ఇచ్చారు. ప్రజలు ఉద్యమానికి మద్దతునిచ్చి ఖచ్చితంగా అనుసరించి విధానానికి వ్యతిరేకంగా నిరసన వ్యక్తం చేసారు. ఫలితంగా హౌస్లో బిల్లును తీసుకురావడం ద్వారా సంప్రదాయాన్ని ముగించేలా ప్రభుత్వం ఒత్తిడికి గురైంది. మహాత్మా గాంధీని ఈ ఉద్యమం చాలా ఆకర్షించి 1929 లో బగేశ్వర్, కౌసనిల ప్రదర్శనలను సందర్శించాడు. ఆయన చనుండలో ఒక గాంధీ ఆశ్రయాన్ని కూడా స్థాపించాడు. తరువాత యంగ్ ఇండియాలో ఈ ఉద్యమం గురించి మహాత్మా గాంధీ రాశారు. "దీని ప్రభావం పూర్తయిందని ఇది రక్తరహిత విప్లవం."
స్వామి ముకుందానంద
thumb|స్వామి ముకుందానంద స్వామి ముకుందానంద (జననం డిసెంబర్ 19, 1960) యోగా, ధ్యానం, ఆధ్యాత్మిక గురువు. ఈయన కటక్, ఒడిశా, జగద్గురు కృపాలుజీ యోగ్ (జెకె యోగ్), లాభాపేక్షలేని సంస్థ అయిన జగద్గురు కృపాలు యోగ్ ట్రస్ట్ (జెకె యోగ్ ఇండియా) వ్యవస్థాపకుడు, టెక్సాస్ లోని డల్లాస్ కేంద్రంగా పనిచేస్తున్న ఒక లాభాపేక్షలేని సంస్థ,  మానవ జీవితం యొక్క ప్రధాన ఉద్దేశం ఏంటి అసలు ఆధ్యాత్మికత అంటే ఏమిటి అది శ్రీ కృష్ణ పరమాత్మ అంటే ఎవరు వాటి మీద ఎక్కువగా ప్రవచిస్తూ ఉంటారు, ఈయన  రాసిన భగవద్గీత వ్యాఖ్యానం  చాలా ప్రభావితం చేసింది.
జీవితం తొలి దశ
చిన్నతనంలో, స్వామి ముకుందానంద ధ్యానం, ధ్యానంలో ఎక్కువ గంటలు గడిపారు అతను డిల్లీ లో ఇండియన్ ఇన్స్టిట్యూట్ ఆఫ్ టెక్నాలజీ నుండి ఇంజనీరింగ్ పట్టా పొందాడు తరువాత ఇండియన్ ఇన్స్టిట్యూట్ ఆఫ్ మేనేజ్మెంట్ కలకత్తా నుండి పోస్ట్ గ్రాడ్యుయేట్ డిగ్రీని పొందాడు ఎంబీఏ పూర్తి చేసిన తర్వాత మూడు నెలలు  టాటా గ్రూప్ లో పని చేశాడు చిన్నప్పటి నుండి  ఈయనకు  ఆధ్యాత్మికత మీద ఎంతో ఆసక్తి ఉండేది ఐటిఐ ఏం చదివినా ఆయనకు చాలా కాలంగా ఎంతో మానవ జీవితం యొక్క ప్రధాన ఉద్దేశం అది కాదు, భౌతికవాద పురోగతిపై తనకు ఆసక్తి లేదని నిర్ణయించుకున్నాడు ఈ ఉద్యోగాలు వీటి వల్ల కాదు భగవంతుని భక్తి పదాల్లో భగవత్ ప్రాప్తి పథంలో ముందుకు వెళ్లాలని ఆయన అన్వేషణ కొనసాగించాడు దీనికోసం 1984లో సన్యాసం స్వీకరించేందుకు ఉద్యోగానికి రాజీనామా చేశారు.
చదువు పూర్తి చేసిన తరువాత అతను భారతదేశంలోని అత్యున్నత పారిశ్రామిక సంస్థలలో కొంతకాలం పనిచేశాడు. సన్యసించటానికి అతను వ్యాపారం వృత్తిని విడిచిపెట్టాడు  తన సమయాన్ని భక్తి సాధనలకు అంకితం చేశాడు  భారతదేశం అంతటా సన్యాసిగా పర్యటించాడు. ఒకసారి అతను తన ఆధ్యాత్మిక గురువు జగద్గురు శ్రీ కృపాలుజీ మహారాజ్ ను కలిసినప్పుడు, అతను సరైన మార్గాన్ని కనుగొన్నట్లు  తెలుసుకొన్నాడు. తన భక్తులచే "మహారాజ్జీ" అని ప్రేమగా పిలువబడే గురు జగద్గురు శ్రీ కృపాలుజీ మహారాజ్ మార్గదర్శకత్వంలో ముకుందానంద వేద గ్రంథాలను భారతీయ, పాశ్చాత్య తత్వశాస్త్రం, భక్తి యోగాలను అధ్యయనం చేశారు. కృపాలుజీ మహారాజ్ ప్రపంచవ్యాప్తంగా వేద జ్ఞానాన్ని వ్యాప్తి చేసే ముఖ్య పనిని అతనికి అప్పగించారు.తన గురువు బోధలతో ప్రపంచానికి చేరుకోవాలని నిర్ణయించుకున్నాడు.
ఆధ్యాత్మికత ప్రయాణం
పావు శతాబ్దానికి పైగా, స్వామి ముకుందానంద ప్రపంచవ్యాప్తంగా పర్యటిస్తున్నారు, వేదాల గురించి లోతైన జ్ఞానాన్ని వ్యాప్తి చేయడం ద్వారా వేలాది మంది మనస్సులను మేల్కొల్పుతున్నారు. పరిపూర్ణ తర్కం, సరళమైన-ఇంకా-శాస్త్రీయ విధానాన్ని ఉపయోగించి ఆధునిక సందర్భంలో వేదాల యొక్క కష్టతరమైన అర్థాన్ని వివరించే మార్గాన్ని ఆయన ఆవిష్కరించారు. జగద్గురు కృపాలు పరిషత్ బోధకుడిగా స్వామీజీ ఇప్పుడు గత ఇరవై నాలుగు సంవత్సరాలుగా మత ప్రసంగాలు చేస్తున్నారు. సైన్స్, తర్కంతో ఆధ్యాత్మికతను ఆలోచించే తన ప్రత్యేకమైన విధానంతో వేలాది మంది అనుచరులకు ప్రేక్షకులను మంజూరు చేస్తూ స్వామీజీ చాలా సంవత్సరాలుగా ప్రయాణిస్తున్నారు. అటువంటి విధానాన్ని ఉపయోగించి, స్వామీజీ ప్రజల దైనందిన జీవితంలో ఆధ్యాత్మిక జ్ఞానాన్ని అర్థం చేసుకోవడానికి, వర్తింపజేయడానికి కొత్త మార్గాలను అందిస్తుంది.
అతను తన బోధనలను సరళంగా ఉంచుతారు, వినేవారిని చరణాత్మక తార్కికం ద్వారా నడిపిస్తాడు. ఈ విధానం భారతదేశం లోనూ, ప్రపంచవ్యాప్తంగా చాలా మంది యువ అనుచరులను గెలుచుకుంది  దేవుని-సాక్షాత్కారం యొక్క వివిధ మార్గాలతో సంబంధం ఉన్న సందేశాన్ని వ్యాప్తి చేశాడు. అతను ఆధ్యాత్మికత మీద ఇలా ప్రవచించారు "ఆధ్యాత్మికత కేవలం తత్వశాస్త్రం కాదు. ఇది ఒక ఆచరణాత్మక ప్రయత్నం ఎందుకంటే ఆధ్యాత్మికత ద్వారా మాత్రమే మీరు మనస్సును నియంత్రించగలరు". మనస్సుపై నిగ్రహం సాధిస్తేనే ఎందులోనైనా విజయం సాధించవచ్చని స్వామి ముకుందానంద పేర్కొన్నారు
మూలాలు
స్వామి ముకుందానంద ‘7 మైండ్‌ సెట్స్‌ ఫర్‌ సక్సెస్‌,హ్యాపీనెస్‌, ఫుల్‌ఫిల్‌మెంట్‌’ అంశపై ప్రసంగం
వర్గం:భగవద్గీత వర్గం:ప్రవచనకారులు వర్గం:హిందుత్వ
భారతదేశపు చట్టాలు 0101 - 0120
ఆధారాలు
వర్గం: భారతదేశపు చట్టాలు
మా పసలపూడి కథలు
thumb|right|200px|మొదటి ముద్రణ ముఖచిత్రము thumb|right|200px|ముఖచిత్రము thumb|right|200px|బాపు-రమణల ప్రశంస పత్రము
మా పసలపూడి కథలు ప్రముఖ దర్శకుడు, రచయిత అయిన వంశీ కలం నుండి వెలువడిన అందమైన కథలు. స్వాతి వారపత్రికలో ఈ కథలు అశేష ప్రజాధరణ పొందినవి. ఈ కథలకు ప్రసిద్ధ చిత్రకారుడు బాపు వేసిన బొమ్మల ద్వారా మరింత అందం తీసుకొచ్చారు స్వాతి పత్రిక వారు. స్వాతి వారపత్రికలో ధారా వహికంగా వచ్చిన ఈ కథలను కుట్టి మాస్ ప్రెస్ , హైదరాబాద్ వారు పుస్తకరూపంలో పాఠకులముందుకు తెచ్చారు. ఈ కథలసంపుటి ముద్రణను SVPCL లిమిటెడ్, అమీర్ పేట్, హైదరాబాదు వారు తమభుజస్కందముల మీద వేసుకున్నారు. డి.టి.పి. పనిని చిన్నా (పి.వి.రాఘవరెడ్ది) చెయ్యగా, లేఅవుట్ డిజైనింగ్ గడ్డమల్ల నాగరాజు చేసాడు. ఈ పుస్తకము యొక్క ముఖచిత్రాలనే కాకుండ, లోపల కథలకు కూడా అందమైన రంగుల బొమ్మలను వేశారు బాపు.బొమ్మలతో వున్న ఈ కథల పుస్తకం ఒకనాటి చందమామమాస పత్రికను జ్ఞప్తికి తెస్తుంది. ఈ కధలను వాటిపై అభిప్రాయాల తెలిసిన 72 మంది ప్రముఖులకు అంకితం ఇచ్చాడు.
కథలు
ఇందులో మొత్తము 72 కథలున్నాయి. వరుసగా అవి.
1.1శ్రీశ్రీశ్రీ పూసపాటి రాజావారు,2.రామభద్రం చాలా మంఛోడు,3.వాళ్ళ బంధం.4.కోరిరావులుగారి బస్‍కండక్టర్,5.జక్కం వీరన్న,6.డా.గుంటూరుశాస్త్రి,7.మృత్యువు అక్కడుంది.8.దారుణం కదా!, 9.దేవాంగుల మణి,10.నల్లమిల్లి పెదభామిరెడ్డిగారి తీర్పు.11.మలబార్ కాఫీ హోటల్,12తామరపల్లి సత్యంగారి తమ్ముడు రామం,13.అసలు కథ,14.రామశేషారెడ్డిగారి ఇంద్రభవనం, 15.కోరిక,16.ఉంచుకున్న మనిషి,17.గుత్తినాగేశ్వరరావు భళే అదృష్టవంతుడు,18.గొల్లపాలెం గురువుగారు,19.భద్రాచలం యాత్ర-వాళ్లక్క కథ,20.బళ్ళనారాయణరెడ్డి,21.ఎర్రనూకరాజుగారి జంక్షన్, 22.పిచ్చివీర్రాజు,23.పాముల నాగేశ్వరరావు,24.మునగచెట్టు,25.ఆరని పొయ్యి,26.నవూతూ వెళ్ళిపోయిందా మనిషి,27.బసివేశ్వరుడి గుడిమీద బూతుబొమ్మలు,28.బలంతగ్గింది మరి,29సత్యాన్ని పలికే స్వరాజ్యరెడ్డిగారు,30.మేరీ కమల,31.తూర్పుపేటలో పుత్రయ్య,32.బురకమ్మ కర్రీరెడ్డి,33.పోతంశెట్తి గనిరాజుగారు,34.అల్లుడు మావగిత్తలు,35.కుమ్మరి కోటయ్య,36.వెలగలగోపాలంగారి చిట్టిరెడ్డి, 37.దూళ్ళ బుల్లియ్య,38.సుక్యది-రామచంద్రపురం,39.నల్లుంకి తూము,40.ఇది కలిదిండి రాజుగారి కథ,41.నాగభూషణం గారి సీత,42.తెలుకుల రవణ,43.మున్సబుగారూ గుర్రబ్బండి, 44.అచ్యుతానిది అమృతహస్తం,45.గవళ్ళ అబ్బులు గాడి అల్లుడి చావు,46.గాలిమేడ,47.సాయం,48.పాస్టర్ ఏసుపాదం,49.చంటమ్మ సంపాదన,50.కుమారి మావూరొచ్చింది.,51.అమ్మాజీ జాతకం, 52.నల్లమిల్లిసుబ్బారెడ్డి కథ,53.గొల్లభామరేవు,54.పిచ్చికల్లంకలో రవణరాజు,55.వాస్తు గవరాజు,56.మండసోమిరెడ్డి సమాధి,57.గుడ్డోడు,58.తూరుపోళ్ళు,59.మేట్టారు సుబ్బారావు, 60.హోటల్ రాజు కథ,61.మాచెల్లాయత్తమ్మ మొగుడు,62.పొట్టిసూరయమ్మ,63.బ్రాహ్మాణరెడ్దిగారి తమ్ముడు సుబ్బారెడ్దిగారు,64.మాణుక్యం మళ్ళీ కనిపించలేదు,65.దత్తుడుగారల్లుడు తమ్మిరెడ్డి, 66.ప్రేమించింది ఎందుకంటే,67.చంటి నాన్నగారి కళ్ళు మనకెలాగొస్తాయి,68.సినిమా షూటింగోళ్లొచ్చారు,69.చెట్టెమ్మ కాసే చేపలపులుసు,70.దీపాలవేళ దాటేకా వెళ్ళిపోయింది,71.నావ ఎప్పటకీ తిరిగిరాలేదు,72.పొలిమేరదాటి వెళ్ళిపోయింది.
రచనా శైలి
ఈ 72 కథలలోని ముఖ్య పాత్రలు అతి సామాన్యంగా ఉంటూనే అత్యధ్భుతంగా మలచబడ్డాయి. మనిషికి కావలసింది చదువు, డబ్బు – నిజమే. కానీ వీటి కంటే ముఖ్యమయినది ఒకటుంది. అదే సంస్కారం. అది లేనప్పుడు మిగితావి ఎన్ని ఉన్నా లేనట్టే. ఆ సంస్కారం ఉట్టి పడుతూ ఉంటాయి ఈ పాత్రలు. వారు పెద్దగా చదువుకున్న వారో, బాగా డబ్బున్న వారో కాకపోవచ్చు, కానీ గొప్ప సంస్కారం ఉన్నవారు. -
వంశీ గారి కథలలో వర్ణనకి పెద్ద పీట వేస్తారు. తన వర్ణనలతో, మనల్ని ఆ ప్రదేశాలకు తీసుకెల్తారు.. ఆ పాత్రలు కూడా మనం రోజూ కలిసే వ్యక్తుల లాగ అగుపించడం, మనం వాళ్ళలో ఒకరిగా అనిపించడం వుంటుంది. కథలలో చివరగా సున్నితమైన చిన్న మెలిక పెట్టటం (“వాళ్ళ బంధం”, “రామభద్రం…” కథలలో ముఖ్య పాత్ర మరణం, “కోరి రావులు గారి బస్ కండక్టర్ ”లో అందరికి సాయ పడే భద్రం చివర్లో కనిపించకుండా పోవటం..) తో, హృదయాన్ని ఎక్కడో సుతి మెత్తగా ఓ ఆవేదనా తరంగం స్పృశిస్తుంది…
ప్రముఖుల స్పంధన
ఒకసారి నెమరేసుకుందాం!అంటూ వాడ్రేవు చినవీరభద్రుడు  గారు రాసిన పీఠికను పుస్తకం చివరలో చేర్చారు.ఇందులో వాడ్రేవు గారు చక్కగా వంశీకథలను-వంశీ కథలల్లే నైపుణ్యాన్ని చక్కగా పాఠకులముందుంచాడు.
మూలాలు
వర్గం:తెలుగు పుస్తకాలు వర్గం:కాల్పనిక సాహిత్యం వర్గం:తెలుగు కథలు వర్గం:తెలుగు పత్రికల్లో శీర్షికలు
జబల్‌పూర్ వెస్ట్ శాసనసభ నియోజకవర్గం
జబల్‌పూర్ వెస్ట్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం జబల్‌పూర్ జిల్లా, జబల్‌పూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
లాల్‌జీ టండన్
లాల్‌జీ టండన్ భారతదేశానికి చెందిన రాజకీయ నాయకుడు. ఆయన కేంద్ర మంత్రిగా, బీహార్ & మధ్యప్రదేశ్‌ రాష్ట్రాల గవర్నర్‌గా పని చేశాడు.
రాజకీయ జీవితం
లాల్‌జీ టండన్ 2009లో జరిగిన పార్లమెంట్ ఎన్నికల్లో లక్నో లోక్‌సభ నియోజకవర్గం నుండి లోక్‌సభకు ఎన్నికైయ్యాడు. ఆయన 23 ఆగష్టు 2018 నుండి 28 జులై 2019 వరకు బీహార్ గవర్నర్‌గా పని చేసి ఆ తరువాత 2019 జులై 29న మధ్యప్రదేశ్‌ గవర్నర్‌గా నియమితుడయ్యాడు.
మరణం
లాల్‌జీ టండన్ 2020 జూన్ 11న శ్వాస ఆరోగ్య సమస్యలతో లక్నోలోని మెదాంత ఆసుపత్రిలో చేరి చికిత్స పొందుతూ ఆరోగ్యం క్షిణించి జూన్ 21న మరణించాడు.
మూలాలు
వర్గం:ఉత్తర ప్రదేశ్ వర్గం:ఉత్తరప్రదేశ్ రాజకీయనాయకులు వర్గం:ఉత్తరప్రదేశ్ నుండి ఎన్నికైన లోక్‌సభ సభ్యులు
సామీ ఫెయిన్
జీవిత చరిత్ర
తరువాత, ఫెయిన్ ఇర్వింగ్ కహల్ సహకారంతో విస్తృతంగా పనిచేశాడు. వారు కలిసి " లెట్ ఎ స్మైల్ బి యువర్ అంబ్రెల్లా " ​​ " యు బ్రోట్ ఎ న్యూ కైండ్ ఆఫ్ లవ్ టు మి " ( పియర్ నార్మన్‌తో కలిసి వ్రాసినది )  " ఐ విల్ బి సీయింగ్ యు " వంటి క్లాసిక్‌లు రాశారు. ఫెయిన్‌తో కలిసి పనిచేసిన మరొక గీత రచయిత లెవ్ బ్రౌన్, అతనితో కలిసి " దట్ ఓల్డ్ ఫీలింగ్ " గీతాలకు స్వరాలు రాశాడు. అతని బ్రాడ్‌వే క్రెడిట్‌లలో ఎవ్రీబడీస్ వెల్‌కమ్, రైట్ దిస్ వే , హెల్జాపాపిన్' , ఫ్లాహూలీ , యాంకిల్స్ అవీగ్ , క్రిస్టీన్ ఇంకా కొన్ని పాటలు ఉన్నాయి
సినిమా
సామీ ఫెయిన్ 1930లు, 1940లు  1950లలో 30కి పైగా చిత్రాలకు సంగీతం అందించారు. 1954లో కాలామిటీ జేన్  అనే చిత్రం మొదలు  ఉత్తమ అకాడమీ అవార్డుకు తొమ్మిది సార్లు నామినేట్ అయ్యాడు. రెండు పాటలను మరొక దీర్ఘకాల సహకారి అయిన పాల్ ఫ్రాన్సిస్ వెబ్‌స్టర్‌తో కలిసి రాశాడు. 1958లో "(రోల్ ఎలాంగ్) వ్యాగన్ ట్రైన్" అని పిలిచే టీవీ సిరీస్ వ్యాగన్ ట్రైన్‌కు ఫెయిన్ రెండవ థీమ్‌ను వ్రాసాడు. అతను వాల్ట్ డిస్నీ కోసం పాటల స్కోర్‌లకు కూడా సహకరించాడు 1964లో విడుదలైన ది ఇన్‌క్రెడిబుల్ మిస్టర్ లింపెట్  "ఐ విష్ ఐ వర్ ఎ ఫిష్", "బీ కేర్‌ఫుల్ హౌ యు విష్" వంటి పాటలు రాయడంలో హెరాల్డ్ ఆడమ్‌సన్‌తో కలిసి పనిచేశాడు ,
గుర్తింపు
1972లో, అతను ది సాంగ్ రైటర్స్ హాల్ ఆఫ్ ఫేమ్‌లోకి ప్రవేశించాడు.
మరణం
ఫెయిన్ లాస్ ఏంజెల్స్, కాలిఫోర్నియాలో గుండెపోటుతో మరణించాడు,   న్యూజెర్సీలోని ఎమర్సన్‌లోని సెడార్ పార్క్ స్మశానవాటికలో అంత్యక్రియలు చేయబడ్డాడు.
బ్రాడ్‌వేలో పని
·        అందరికీ స్వాగతం (1931) - సంగీత - స్వరకర్త
·        రైట్ దిస్ వే (1938) - సంగీత -"ఐ విల్ బి సీయింగ్ యు" కోసం పాటల రచయిత
·        హెల్జాపాపిన్' (1938) - రివ్యూ - సహ స్వరకర్త  సహ- గీత రచయిత
·        జార్జ్ వైట్స్ స్కాండల్స్ ఆఫ్ 1939 (1939) - రివ్యూ - కంపోజర్
·        బాయ్స్ అండ్ గర్ల్స్ టుగెదర్ (1940) - రివ్యూ - కంపోజర్
·        నోట్రే డామ్ టాప్లిట్జ్కీ (1946) - సంగీత - స్వరకర్త
·        అలైవ్ అండ్ కికింగ్ (1950) - రివ్యూ - కో- కంపోజర్
·        ఫ్లాహూలీ (1951) - సంగీత - స్వరకర్త
·        అంకిల్స్ అవీ (1955) - సంగీత - స్వరకర్త
·        క్యాచ్ ఎ స్టార్ (1955) - రివ్యూ - కో- కంపోజర్
·        జీగ్‌ఫెల్డ్ ఫోలీస్ ఆఫ్ 1957 (1957) - రివ్యూ -"యాన్ ఎలిమెంట్ ఆఫ్ డౌట్" కోసం పాటల రచయితగా ఉన్నారు.
·        క్రిస్టీన్ (1960) - సంగీత - స్వరకర్త
·        కొంచము ఎక్కువ! (1964) - సంగీత - స్వరకర్త
·        ''రాక్ n రోల్! ది ఫస్ట్ 5,000 ఇయర్స్'' (1982) - రివ్యూ - "లవ్ ఈజ్ ఎ మెనీ-స్ప్లెండర్డ్ థింగ్" కోసం ఫీచర్ చేసిన పాటల రచయిత
·        స్వింగ్! (1999) - సమీక్ష - "ఐ విల్ బి సీయింగ్ యు" కోసం పాటల రచయిత
·        కాలామిటీ జేన్ (2018) - సంగీత - స్వరకర్త (NYC ప్రాంతంలో మొదటి పూర్తి ప్రదర్శన)
మూలాలు
వర్గం:1902 జననాలు వర్గం:1989 మరణాలు వర్గం:20వ శతాబ్దపు అమెరికన్ స్వరకర్తలు వర్గం:20వ శతాబ్దపు అమెరికన్ సంగీతకారులు వర్గం:అమెరికన్ పురుష స్వరకర్తలు వర్గం:అమెరికన్ సంగీత థియేటర్ స్వరకర్తలు వర్గం:ఉత్తమ ఒరిజినల్ సాంగ్ అకాడమీ అవార్డు గెలుచుకున్న పాటల రచయితలు వర్గం:బ్రాడ్‌వే స్వరకర్తలు గీత రచయితలు వర్గం:సెడార్ పార్క్ స్మశానవాటికలో ఖననాలు
అల్లాపూర్ (బషీరాబాద్)
అల్లాపూర్, తెలంగాణ రాష్ట్రం, వికారాబాదు జిల్లా, బషీరాబాద్‌ మండలంలోని గ్రామం.
ఇది మండల కేంద్రమైన బషీరాబాద్‌ నుండి 2 కి. మీ. దూరం లోను, సమీప పట్టణమైన తాండూరు నుండి 25 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 167 ఇళ్లతో, 763 జనాభాతో 524 హెక్టార్లలో విస్తరించి ఉంది. గ్రామంలో మగవారి సంఖ్య 393, ఆడవారి సంఖ్య 370. షెడ్యూల్డ్ కులాల సంఖ్య 459 కాగా షెడ్యూల్డ్ తెగల సంఖ్య 14. గ్రామం యొక్క జనగణన లొకేషన్ కోడ్ 574484.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల తాండూరులోను, ప్రాథమికోన్నత పాఠశాల బషీరాబాద్‌లోను, మాధ్యమిక పాఠశాల బషీరాబాద్‌లోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల తాండూరులోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వికారాబాద్లో ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
అల్లాపూర్ (బషీరాబాద్‌)లో భూ వినియోగం కింది విధంగా ఉంది:
నీటిపారుదల సౌకర్యాలు
అల్లాపూర్ (బషీరాబాద్‌)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
అల్లాపూర్ (బషీరాబాద్‌)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
కంది, జొన్న, వరి
వెలుపలి లంకెలు
వర్గం:బషీరాబాద్‌ మండలంలోని గ్రామాలు
నల్లమోతువారిపాలెం
నల్లమోతువారిపాలెం బాపట్ల జిల్లా, కర్లపాలెం మండలం లోని రెవెన్యూయేతర గ్రామం.
గ్రామంలోని దర్శనీయ ప్రదేశములు/దేవాలయాలు
శ్రీ విద్యాచైతన్య పీఠం:- ఈ ఆలయంలో 2015,ఫిబ్రవరి-22వ తేదీ, ఆదివారంనాడు, శ్రీ లలితా త్రిపుర సుందరీదేవి అమ్మవారికి పసుపు, కుంకుమలతో ప్రత్యేకపూజలు నిర్వహించారు. ఈ సందర్భంగా భక్తులు పెద్దసంఖ్యలో తరలివచ్చి, అమ్మవారిని ప్రత్యేకంగా అలంకరించి, మొక్కుబడులు చెల్లించుకున్నారు. ఆలయప్రాంగణంలో పొంగళ్ళు పొంగించి, అమ్మవారికి నైవేద్యాలు సమర్పించారు. అనంతరం భక్తులకు తీర్ధప్రసాదాలు వితరణ చేసారు.
వర్గం:కర్లపాలెం మండలం లోని రెవిన్యూయేతర గ్రామాలు
భార‌త్ - నేపాల్ రైల్వే
భారత్ - నేపాల్ రైల్వే (హిందీ: भारत-नेपाल रेलवे) అనేది భారతదేశం, నేపాల్ మధ్య ఒక రైలుమార్గం. కేంద్ర ప్రభుత్వ గ్రాంట్ సహాయం క్రింద 68.7 కిలోమీటర్ల జయనగర్-బిజల్‌పుర-బర్డిడాస్ రైల్ లింక్‌లో భాగంగా 2022 ఏప్రిల్ 2న జయనగర్ - కుర్తా సెక్షన్  క్రాస్-బోర్డర్ రైలు సర్వీసు ప్రారంభమయింది. భారత ప్రధాని నరేంద్ర మోడీ, నేపాల్ ప్రధాని షేర్ బహదూర్ దేవ్ బా సంయుక్తంగా వీడియో కాన్ఫరెన్స్ రూపంలో ఈ ప్రారంభోత్సవ కార్యక్రమం నిర్వహించారు. దీంతో ఇరు దేశాల మధ్య బీహార్ లోని జయనగర్ నుంచి నేపాల్ లోని జనక్ పూర్ తాలూకు కుర్తా వరకు 35 కిలోమీటర్ల దూరం ప్యాసింజర్ రైలు మార్గం సుగమం అయింది. ఇక 2022 ఏప్రిల్ 3 నుంచి ప్రయాణికులకు అందుబాటులోకి వచ్చే ఈ రైలులో ఒకసారి 1350 మంది ప్రయాణించవచ్చు.
గ్రామీణాభివృద్ధి
thumb|331x331px|అగ్రకంచిలో గ్రామీణాభివృద్ధి భవనం గ్రామీణాభివృద్ధికి ప్రభుత్వం, లాభాపేక్ష రహిత సంస్థలు వివిధ రకాల కార్యక్రమాలు నిర్వహిస్తున్నాయి. వీటిలో స్వయం సహాయ సంఘాలు ప్రముఖ పాత్ర వహిస్తున్నాయి. ప్రభుత్వ పరంగా జిల్లా గ్రామీణాభివృద్ధి సంస్థ ప్రముఖ పాత్ర నిర్వహిస్తుంది.
వనరులు
వర్గం:పంచాయతీ రాజ్
సి.ఎల్.ఎన్.గాంధి
హేతువాది సిఎల్‌ఎన్‌ గాంధి
రవాణాశాఖలో జాయింట్ కమిషనర్ గా
గాంధి రవాణాశాఖలో జాయింట్ కమిషనర్ గా ఉన్నప్పుడు, కంప్యూటరైజేషన్‌ చేసి ప్రజలకు సత్వర సేవలు అందించడానికి శ్రీకారం చుట్టాడు. హైదరాబాదులో రవాణాశాఖకు స్వంత భవనాన్ని సమకూర్చడంలో గాంధీ కృషి ఎంతో ఉంది. ఈ కార్యాలయంలో కుడ్య చిత్రీకరణ, పూల తోట పెంపకంలో గాంధి కృషికి ప్రభుత్వం నుంచి మంచి గుర్తింపు లభించింది.
హేతువాదిగా
మూడు దశాబ్దాలుగా హేతువాద ఉద్యమంలో కొనసాగుతున్న గాంధి, ఉద్యమానికి అనేక సందర్భాలలో ఆర్థిక సాయమందించాడు. ప్రస్తుతం హైదరాబాదు హేతువాద సంఘానికి అధ్యక్షుడు. హేతువాద భావాలతో నడిచే మానవ వికాస వేదికకు గౌరవ అధ్యక్షుడు. గతంలో, గాంధిని మాజీ మంత్రి దివాకరరెడ్డి తమ్ముడు కులం పేరుతో దూషించినందుకు మంగలి వారంతా నిరసన తెలిపి క్షమాపణలు చెప్పించారు. గాంధి మాత్రం తనకు ఏ కులమూ లేదని, తనది మానవకులమని చెప్పాడు.
కుటుంబం
ఈయన భార్య రాధారాణి (ప్రముఖ హేతువాది గురిజాల సీతారామయ్య కుమార్తె) ప్రస్తుతం హైదారాబాదులో న్యాయమూర్తిగా పనిచేస్తున్నది.వీరిద్దరిదీ కులాంతర వివాహం. భార్యాభర్తలిద్దరూ మానవతావాదులే. సమావేశాలకు జంటగా హాజరవుతూ ఉంటారు. పిల్లలు: ఇరువురు కుమార్తెలు - చేతన రాధాగాంధి, మానవి రాధాగాంధి. ఇక్కడ గమనించవలసిన విషయమేమంటే పిల్లలకు ఇంటి పేరు స్థానం లో, తల్లితండ్రుల పేరు ఉంచి, నూతన సంప్రదాయానికి నాంది పలికారు గాంధి, రాధారాణి. ఇద్దరు కుమార్తెలకు కులాంతర వివాహం జరిపించారు.
ప్రస్తుతం
గాంధి రవాణా శాఖ అడిషినల్‌ కమిషనర్‌గా మే 2011 లో పదవీ విరమణ చేసి, ప్రస్తుతం హైకోర్టులో న్యాయవాదిగా కొనసాగుతున్నాడు.
నకిరేకల్ పురపాలకసంఘం
నకిరేకల్ పురపాలకసంఘం, తెలంగాణ రాష్ట్రం, నల్గొండ జిల్లా కు చెందిన ఒక పట్టణ స్థానిక స్వపరిపాలన సంస్థ. నకిరేకల్ పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోకసభ నియోజకవర్గం లోని నకిరేకల్ అసెంబ్లీ నియోజకవర్గం పరిధిలో ఉంది.
భౌగోళికం
నకిరేకల్ 18.26 చదరపు కిలోమీటర్ల విస్తీర్ణంలోఉంది. ఇది 17.164°N, 79.427°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 109 కిలోమీటర్ల దూరంలో, జిల్లా కేంద్రం నల్గొండ నుండి 27 కిలోమీటర్ల దూరంలో ఉంది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021, ఏప్రిల్ 30న జరిగిన పట్టణ స్థానిక సంస్థల ఎన్నికల ప్రకారం రాచకొండ శ్రీనివాస్ చైర్‌పర్సన్‌గా, మురారిశెట్టి ఉమారాణి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:నల్గొండ జిల్లా పురపాలక సంఘాలు
లింగం సూర్యనారాయణ
thumb|లింగం సూర్యనారాయణ లింగం సూర్యనారాయణ ఆంధ్రప్రదేశ్ రాష్ట్రానికి చెందిన ప్రముఖ వైద్యులు, శస్త్రచికిత్స నిపుణుడు. ఆంధ్ర వైద్య కళాశాల, గుంటూరు వైద్య కళాశాలలకు ప్రిన్సిపాల్‌గా, ఎన్.టి.ఆర్ యూనివర్శిటీ ఆఫ్ హెల్త్ సైన్సెస్ కు వైస్ ఛాన్సలర్ గా పనిచెసాడు.
జననం, విద్య
లింగం సూర్యనారాయణ గారు 1923 మే 16న గుంటూరు లో జన్మించాడు. విశాఖపట్నంలోని ఆంధ్ర వైద్య కళాశాలలో 1946 లోఎం.బి.బి.ఎస్ లో పట్టభద్రుడై; 1949 లో ఎమ్.ఎస్. పూర్తిచేశాడు.
జీవిత విశేషాలు
డాక్టర్ సూర్యనారాయణ గారు ఆంధ్రా మెడికల్ కాలేజిలో 1964 వరకు సర్జరీ అసిస్టెంట్ ప్రొఫెసర్‌గా పనిచేశాడు. అతను ఒక సంవత్సరం అమెరికా సంయుక్త రాష్ట్రాలలోని ఉన్నత కేంద్రాలలో శిక్షణ కోసం వెళ్ళాడు. అతన్ని గుంటూరు మెడికల్ కళాశాలకి ప్రొఫెసర్‌గా, సర్జరీ విభాగాధిపతిగా బదిలీ చేశారు.
1968 నుండి 1974 వరకు గుంటూరు జనరల్ హాస్పిటల్ సూపరింటెండెంట్‌గా, 1974 లో కళాశాల ప్రిన్సిపాల్‌గా పనిచేశాడు. 1974 లో విశాఖపట్నంలోని ఆంధ్ర మెడికల్ కాలేజీకి  ప్రిన్సిపాల్‌గా,  శస్త్రచికిత్స విభాగాధిపతిగా బదిలీ అయ్యాడు. 1975 లో హైదరాబాద్ మెడికల్ ఎడ్యుకేషన్ అదనపు డైరెక్టర్‌గా పదోన్నతి పొందాడు. అక్కడ 1978 వరకు పనిచేశాడు.
వైద్య విద్య, ఆరోగ్య చట్టంపై జరిగిన అనేక వర్క్‌షాపులకు వీరు ఛైర్మన్‌గా వ్యవహరించారు. "సోషల్ కాంటెక్స్ట్ ఆఫ్ మెడికల్ ఎడ్యుకేషన్, హెల్త్ సైన్సెస్ ఇన్ నేషనల్ ప్రొడక్టివిటీ అండ్ యూనివర్శిటీ ఆఫ్ హెల్త్ సైన్సెస్" అనే పరిశోధనా పత్రాలతో సహా అనేక పత్రాలను అతను ప్రచురించాడు.
డా.సూర్యనారాయణ ఇండియన్ మెడికల్ అసోసియేషన్, అసోసియేషన్ ఆఫ్ సర్జన్స్ ఆఫ్ ఇండియా, ఇండియన్ అసోసియేషన్ ఫర్ అడ్వాన్స్‌మెంట్ ఆఫ్ మెడికల్ ఎడ్యుకేషన్ సంస్థలకు జీవిత కాల సభ్యుడు. అసోసియేషన్ ఆఫ్ సర్జన్స్ ఆఫ్ ఇండియా యొక్క ఆంధ్రప్రదేశ్ చాప్టర్‌కు వ్యవస్థాపక అధ్యక్షుడు. అతను అమెరికన్ కాలేజ్ ఆఫ్ సర్జన్స్, ఇంటర్నేషనల్ కాలేజ్ ఆఫ్ సర్జన్స్ యొక్క ఫెలో, ఇంటర్నేషనల్ మెడికల్ సైన్సెస్ అకాడమీ గౌరవ ఫెలో.
సూర్యనారాయణ గారు వివిధ సంస్థల ద్వారా అనేక సామాజిక సేవా కార్యక్రమాలలో పాల్గోన్నారు. విశాఖపట్నం, గుంటూరు లయన్స్ క్లబ్ కార్యదర్శి, అధ్యక్షుడు,  జోనల్ చైర్మన్ గా పనిచేసారు. విశాఖపట్నంలో ఆంధ్ర మెడికల్ కాలేజీ ఓల్డ్ స్టూడెంట్స్ అసోసియేషన్ కోసం గెస్ట్ హౌస్ నిర్మాణానికి ఎంతో సహకరించాడు.
మూలాలు
వర్గం:1923 జననాలు వర్గం:తెలుగువారిలో వైద్యులు
జార్జ్ యూల్ (వ్యాపార, రాజకీయ వేత్త)
భారత జాతీయ కాంగ్రెసు అక్ష్యక్షుడుగా
1988లో అలహాబాద్‌లో సమావేశమైన నాల్గవ కాంగ్రెస్ సెషన్స్ తన అధ్యక్ష కుర్చీ కోసం మొదటిసారి, భారతీయుడు కాని వ్యక్తికి మారింది.అలా చేయడం ద్వారా, అది భారతీయులకు తెలియని వ్యక్తిని గురించి ఆలోచించింది, కానీ వారి సంక్షేమం, పురోగతిపై నిజమైన ఆసక్తి ఉన్న వ్యక్తిని గురించి ఆలోచించింది. జార్జ్ యూల్ స్నేహపూర్వక ఒత్తిడిలో డబ్ల్యు సి. బోనర్జీ అలహాబాద్ సెషన్‌కు అధ్యక్షత వహించడానికి కాంగ్రెస్ ఆహ్వానాన్ని అంగీకరించమని ఒప్పించాడు.
యూల్ తన దృక్పథం, ఉదారవాద అభిప్రాయాలు, భారతీయ ఆకాంక్షల పట్ల గుర్తించబడిన సానుభూతితో భారతీయ వర్గాలలో విస్తృతంగా ప్రసిద్ధి చెందాడు. సురేంద్రనాథ్ బెనర్జీ అతన్ని సన్నిహితంగా వర్ణించాడు. "హార్డ్ హెడ్ స్కాట్స్‌మ్యాన్ ఆఫ్ ది హార్ట్ హెడ్స్ ఇన్ హార్ట్ ఆఫ్ హార్ట్, స్లాట్స్‌మన్ ఎప్పుడూ విఫలం కానటువంటి స్పష్టతతో తనను తాను వ్యక్తపరచడానికి వెనుకాడడు." అని వర్ణించాడు.
అతను కాంగ్రెస్ ఆహ్వానాన్ని మన్నించి, అలహాబాద్ సెషన్‌ను నిర్వహించిన సామర్ధ్యంతో అతను అంగీకరించిన అలజడి, అతడిని భారతదేశ ప్రజా జీవితంలో ప్రముఖ, శక్తివంతమైన వ్యక్తిగా చేసింది. భారతదేశ జాతీయ దృక్పథాన్ని విస్తరించడంలో సహాయపడింది. 1889 లో ఇంగ్లాండ్‌కి వెళ్లిన కాంగ్రెస్ కు చెందిన డిప్యుటేషన్, బ్రిటీష్ ప్రజలకు రాజకీయ సంస్కరణలను నొక్కి చెప్పడానికి, అది యూల్ ద్వారా చాలా సహాయం పొందింది.
నిజానికి, అతను కాంగ్రెస్‌కు గట్టి స్నేహితుడిగా ఉండి, ఇంగ్లాండ్‌లో పదవీ విరమణ సమయంలో కూడా, అతను బ్రిటిష్ కమిటీ సభ్యుడిగా దాని కారణాన్ని చురుకుగా సమర్ధించాడు. 1892 లో అతని మరణానంతరం, అతని జ్ఞాపకార్థం కాంగ్రెస్ నాయకులు నివాళులు అర్పించారు.తన భారతీయ జీవిత గమనం మొత్తంలో, జార్జ్ యూల్ గౌరవంతో, అతను పరిచయం చేసుకున్న భారతీయ, యూరోపియన్, అధికారిక, అధికారికేతర చెందిన ప్రతి ఒక్కరినీ ప్రశంసలతో గౌరవించాడు.అలహాబాద్ 1888 భారత జాతీయ కాంగ్రెస్ సెషన్ లో జార్జ్ యూల్ మాట్లాడిన సందేశ సారాంశం రాష్ట్రపతి ప్రసంగం నుండి సేకరించింది దిగువన వివరించబడింది.
"ఇప్పుడు, పెద్దమనుషులారా, మనం కోరుకున్న మార్పును నేను మరింత ఖచ్చితంగా చెబుతాను. ఆచరణ సాధ్యమయ్యేంత వరకు దేశంలో వివిధ ఆసక్తుల ప్రాతినిధ్యాన్ని అంగీకరించే మేరకు శాసన మండలిని విస్తరించాలని మేము కోరుకుంటున్నాం. సగం కౌన్సిల్‌లు ఎన్నుకోబడాలని, మిగిలిన సగం ప్రభుత్వ నియామకంలో ఉండాలని మేము కోరుకుంటున్నాం. వీటో హక్కు కార్యనిర్వాహకుడి వద్ద ఉండాలని మేము కోరుకుంటున్నాం." అని చెప్పారు.
ఇంగ్లాండ్, భారతదేశంలో వ్యాపారిగా
1855లో జార్జ్ యూల్, అతని సోదరుడు ఆండ్రూ యూల్ మాంచెస్టర్‌కు వెళ్లారు.1858లో వారు అక్కడ భాగస్వామ్యంతో గిడ్డంగిని స్థాపించారు.వ్యాపారం బాగా అభివృద్ధి చెందింది. జార్జ్ యూల్ మాంచెస్టర్‌లోని ప్లాట్ హాల్‌లో, లండన్ 22A ఆస్టిన్ ఫ్రియర్స్‌లో నివసించడానికి వారికి వ్యాపారం వీలు కల్పించింది, అతని సోదరుడు భారతదేశానికి వచ్చాడు.1875 లో జార్జ్ యూల్, వారి మేనల్లుడు డేవిడ్ యూల్ (మూడవ సోదరుడు డేవిడ్ కుమారుడు) తో కలిసి, ఆండ్రూ భారతదేశం వచ్చారు. సంతానం లేని జార్జ్, వివిధ కుటుంబ సంస్థలకు ప్రధాన డైరెక్టర్‌గా పనిచేశారు. ఆండ్రూ కుమార్తె అన్నీ తన కజిన్ డేవిడ్‌ని వివాహం చేసుకుంది.వ్యాపారరీత్యా తరతరాలుగా సమకూరిన సంపద ఏకీకృతం చేయబడింది.
జార్జ్ యూల్ 1892 మార్చి 26న దున్నోట్టర్ కిర్క్‌యార్డ్‌లో ఖననం చేయబడ్డాడు.
మూలాలు
వర్గం:1892 మరణాలు వర్గం:1829 జననాలు వర్గం:విదేశీయులు వర్గం:వ్యాపారవేత్తలు వర్గం:భారత జాతీయ కాంగ్రెస్ నాయకులు వర్గం:స్వాతంత్ర్య సమర యోధులు
పాతపాడు(ఒంగోలు)
పాతపాడు ప్రకాశం జిల్లా ఒంగోలు మండలానికి చెందిన రెవెన్యూయేతర గ్రామం.
సిక్కు గ్రామం
సిక్కు గ్రామం (సిక్కుల్ తోట), తెలంగాణ రాష్ట్ర రాజధాని హైదరాబాదు లోని ఒక ప్రాంతం. ఇది సికింద్రాబాదు కు శివారు ప్రాంతంగా ఉంది. ఈ ప్రాంతం పారడైజ్ సర్కిల్ నుండి 3 కి.మీ.ల (1.9 మైళ్ళ) దూరంలో, బోయిన్‌పల్లి నుండి 2 కి.మీ.ల (1.2 మైళ్ళ) దూరంలో ఉంది.
చరిత్ర
నిజాం రాజు దళాలలోని సిక్కు వర్గానికి చెందిన కొంతమంది ఒక శతాబ్దం క్రితం ఇక్కడ స్థిరపడటం వలన దీనికి సిక్కు గ్రామం అనే పేరు వచ్చింది. ఈ ప్రాంతంలో ఇంపీరియల్ గార్డెన్స్, జ్యువెల్ గార్డెన్స్, బాంటియా గార్డెన్స్, రాజరాజేశ్వరి గార్డెన్స్ వంటి అనేక ఫంక్షన్ హాల్స్ ఉన్నాయి. సికింద్రాబాదులోని మోండా మార్కెటును ఇక్కడికి తరలించారు. సిక్కు గ్రామంలో పండ్లు, కూరగాయలలో కూడాని పచ్చని పొలాలు ఉంటాయి. అందుకే దీనికి తోట అనే పేరు వచ్చింది.
సమీప ప్రాంతాలు
సిక్కు రోడ్, టెంపుల్ రాక్ ఎన్క్లేవ్, దేవ్ దర్శన్ కాలనీ, హన్‌మాన్‌జీ కాలనీ, ఉమానగర్ కాలనీలు మొదలైనవి ఈ ప్రాంతానికి సమీపంలో ఉన్నాయి.
విశేషాలు
ఇక్కడ తాడ్‌బండ్ ఆంజనేయస్వామి ఆలయం ఉంది. ఇదే ప్రాంతంలో భారత హాకీ ఆటగాళ్ళు ముఖేష్ కుమార్, శరణ్జీత్ సింగ్ తదితరులు నివసిస్తున్నారు. హస్మత్‌పేట్ సరస్సు దూరంగా ఉండడంవల్ల బట్టలు ఉతకడానికి బ్రిటిష్ వారు ఇచ్చిన దోబి ఘాట్‌లోనే ఈ సిక్కు గ్రామం ఉంది. ఇక్కడ మస్తానా హోటల్, గురుద్వార్, డైమండ్ పాయింట్ హోటల్ ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సిక్కు గ్రామం నుండి నగరంలోని ఇతర ప్రాంతాలకు బస్సు సౌకర్యం (26, 26ఎన్, 26ఎం, 26జి, 26ఎం/వి) ఉంది. సమీపంలోని సికింద్రాబాద్ వద్ద ఎంఎంటిఎస్ రైలు స్టేషన్ ఉంది.
పాఠశాలలు
ఈ ప్రాంతంలో ఢిల్లీ పబ్లిక్ స్కూల్, సన్ ఫ్లవర్ స్కూల్, సర్జస్ ప్రీస్కూల్, జిజిఎస్ స్కూల్ మొదలైన పాఠశాలలు ఉన్నాయి.
మూలాలు
వర్గం:హైదరాబాదులోని ప్రాంతాలు
వి.బ్రహ్మారెడ్డి
జీవిత విశేషాలు
ఆయన ప్రకాశం జిల్లా లోణి పాపిరెడ్డిపాలెం గ్రామంలో జన్మించారు. ఆయన వైద్యునిగా ఉన్నారు. ఆయన ఎస్.ఎస్.ఎల్.సి చదివారు. పి.యు.సి ని బై.పి.సి గ్రూపులో చేసారు. పి.యు.సి పాసైన తదుపరి కర్నూలు వైద్య కళాశాలలో ఎంబీబీఎస్‌ చేసారు.
అవార్డులు
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'హేతువాద ప్రచారం'విభాగంలో "కీర్తి పురస్కారం (2013)" ప్రకటించారు.
ఇతర లింకులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013 వర్గం:ప్రకాశం జిల్లా జన విజ్ఞాన వేదిక సభ్యులు వర్గం:ప్రకాశం జిల్లా హేతువాదులు
నాగపట్టినం జిల్లా
నాగపట్టినం జిల్లా (నాగపట్నం లేదా నాగపట్టణం), తమిళనాడు రాష్ట్ర, సముద్రతీరంలోని పట్టణం. నాగపట్నం జిల్లా కేంద్రం నాగపట్టినం. ఈ జిల్లా 1991 అక్టోబరు 189 న పూర్వఅవిభాజ్య తంజావూరు జిల్లాను విభజించగా వేరు జిల్లాగా ఏర్పడింది. చోళ సామ్రాజ్యంలో నాగపట్నం ప్రముఖ రేవు పట్టణం. నాగపట్టినం జిల్లాకేంద్రంగా ఉంది. 2011 భారత జనాభా లెక్కలు ప్రకారం నాటికి జిల్లాలో ప్రతి 1,000 మంది పురుషులకు 1,025 స్త్రీల లింగ నిష్పత్తితో మొత్తం 697,069 జనాభా ఉన్నారు. ఉంది. 2020 మార్చి 24న మైలాదుత్తరై జిల్లా ఏర్పడే వరకు, తమిళనాడులో నాగపట్టణం మాత్రమే పరస్పర విరుద్ధమైన జిల్లా. ఇక్కడి సౌందర్యరాజ పెరుమాళ్ దేవాలయం వైష్ణవ దివ్యదేశాలు ప్రసిద్ధిచెందినవి. నాగరాజునకు, తిరుమంగై ఆళ్వార్లకు ప్రత్యక్షమైన ప్రదేశం, తిరుమంగై ఆళ్వార్ కీర్తించింది. నాగరాజునకు ప్రత్యక్షమైన స్థలమగుటచే నాగపట్నం అని పేరు వచ్చింది.